Държавен вестник, бр. 67, 2014 г., стр. 7

БРОЙ  67	
Д Ъ Р Ж А В Е Н  В Е С Т Н И К 	
СТР.  7  
лифициран електронен подпис на физическо 
лице, издадено от акредитиран доставчик на 
удостоверителни услуги, съдържащо ЕГН/
ЛНЧ и трите имена на лицето.
(3) За регистрацията по ал. 1 лечебните 
заведения трябва да притежават валидно 
удостоверение за квалифициран електронен 
подпис, издадено от акредитиран доставчик 
на удостоверителни услуги, съдържащо ЕИК 
по чл. 23 от Закона за търговския регистър/
код по БУЛСТАТ и наименование на лечеб­
ното заведение.
(4) Лечебните заведения по чл. 8, ал. 1, 
т. 1, буква „а“ и т. 2, буква „а“ от Закона за 
лечебните заведения могат да извършат ре­
гистрацията по ал. 1 и чрез валидно удосто­
верение за квалифициран електронен подпис 
на физическо лице, издадено от акредитиран 
доставчик на удостоверителни услуги, съдър­
жащо ЕГН/ЛНЧ и трите имена на лицето.
Чл. 13. (1) При издаване на болничен лист 
за временна неработоспособност данните 
съгласно приложение № 3 се въвеждат от 
лекарите/лекарите по дентална медицина/
ЛКК, преминават през формален и логи­
чески контрол и се съхраняват, след което 
болничният лист се отпечатва, подписва и 
подпечатва с печата на лечебното заведение 
и се връчва на лицето.
(2) При издаване на решение на ЛКК 
по повод на обжалвани болнични листове 
данните съгласно приложение № 4 се въ­
веждат, преминават през формален контрол 
и се съхраняват, след което решението се 
отпечатва, подписва и подпечатва с печата 
на лечебното заведение.
Чл. 14. (1) За въвеждане, контрол, съхра­
няване, отпечатване на болничните листове, 
представяне/анулиране на данните в регистъра 
и изготвяне на справки за издадени/анулира­
ни болнични листове се използва програмен 
продукт, разпространяван безплатно от НОИ, 
или друг програмен продукт, отговарящ на 
функционалните изисквания, структура и 
формат на данните, утвърдени със заповед 
на управителя на НОИ и публикувани на 
интернет страницата на НОИ.
(2) За въвеждане, съхраняване, отпечатване 
на решенията съгласно приложение № 4 и 
представяне на данните от тях в регистъра 
се използва програмният продукт по ал. 1.
(3) Разпространяваният от НОИ програмен 
продукт работи върху лицензирани версии 
на операционната среда. НОИ не носи отго­
ворност за работата на програмния продукт, 
ако той се стартира върху нелицензирани 
операционни системи.
(4) Националният осигурителен институт 
разработва и предоставя уебуслугите, реализи­
ращи контрол, представяне на данни и достъп 
до данните в регистъра, които се използват в 
програмните продукти.
Чл. 15. Представянето на данните съгласно 
приложения № 3 и № 4, както и достъпът до 
данните в регистъра се извършва по елек­
тронен път след подписване с квалифициран 
електронен подпис на регистриран по реда 
на чл. 12 потребител.
Чл. 16. (1) Представянето на данните от 
издадените/анулираните болнични листове 
и издадените решения на ЛКК по повод на 
обжалвани болнични листове в регистъра се 
извършва при издаването, съответно анули­
рането им.
(2) При липса на техническа възможност 
представянето на данните в регистъра се 
извършва в 7-дневен срок от издаването/
анулирането на болничните листове или из­
даването на решенията на ЛКК по повод на 
обжалвани болнични листове.
Чл. 17. След постъпване на данните в 
регистъра НОИ издава справка за приети­
те данни и списък с несъответствията, ако 
такива бъдат открити, по образец съгласно 
приложение № 5. Справката се изпраща в 
момента на представяне на данните, както и 
на електронния адрес, съдържащ се в удос­
товерението за квалифициран електронен 
подпис на регистрирания по реда на чл. 12 
потребител, представил данните.
Чл. 18. Корекции по съхранени данни се 
извършват, като болничните листове и данни­
те от тях се анулират, след което се издават 
нови болнични листове.
Чл. 19. (1) Данните от болничните листо­
ве се съхраняват при лекарите/лекарите по 
дентална медицина и ЛКК, които са ги из­
дали, за срок 10 години считано от 1 януари 
на годината, следваща годината, в която са 
издадени, във вид, позволяващ анулирането 
им и изготвянето на справка за издадени/
анулирани болнични листове по образец съг­
ласно приложение № 6.
(2) Данните от решенията на ЛКК по повод 
на обжалвани болнични листове се съхра­
няват при ЛКК, които са ги издали, за срок 
10 години считано от 1 януари на годината, 
следваща годината, в която са издадени.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. (1) До 30 юни 2015 г. включително 
вторите екземпляри на издадени на хартиен 
носител болнични листове съгласно прило­
жение № 3 и на решения на ЛКК съгласно 
приложение № 4 могат да се представят в 
съответното ТП на НОИ в 14-дневен срок от 
издаването им от:
1. лекарите/лекарите по дентална медицина, 
които са ги издали, лечебните заведения, в 
които те осъществяват дейност, или от упъл­
номощени от тях лица;
2. лечебните заведения, към които са създа­
дени ЛКК, или от упълномощени от тях лица.
(2) Болничните листове и решенията на 
ЛКК се представят с придружително пис­
мо по образец съгласно приложение № 7 и 
опис по образец съгласно приложение № 8. 
Придружителното писмо се представя в два